 Generate an article for the following headline: NHABVU HAIDI MAKAKATANWAAIMBOVE mubati wepagedhi weDynamos FC nechikwata chenyika chemaWarriors Gift Umbro Muzadzi anoti kuti nhabvu yemuno isimukire ibve mumadhaka mairi pari zvino, vanhu vanofanirwa kushanda pamwe chete kwete kuita zvekudhonzerana. Kubvira makore adarika, nhabvu yemuno haina kumbosimuka sezvaitarisirwa nevazhinji nekuda kwezvikonzero zvinosanganisira kusabatana kuripo mumasangano anotungamira pamwe chete nevatsigiri vemutambo uyu. Izvi ndizvo Umbro anoti zviri kukonzera kuti nhabvu yemuno isaririre kumashure. Anoti munhu wese ane chekuita nenhabvu anofanirwa kupihwa mukana wekushanda mumutambo uyu uye pfungwa dzake dzokosheswa. Chakuvadza nhabvu yedu inhau yekudhonzerana kuri kuitika chete, hakuna chimwe chinhu. Ngatibatanei tishande pamwe chete nekuti chinhu chinofanira kuhwina pakupera kwezuva inhabvu yedu. Hazvina basa kuti uyu mutsigiri wenhabvu here, uyu ane mari here kana kuti kwete, asi tikakoshesana tese sezvatiri tinokunda chete uye nhabvu yedu inosimukira. Kana tiri kurwisana hapana zvatinenge tichiita nekuti mhedzisiro tese tichangochema sezvatiri kuita iye zvino. Nhabvu yedu yakamira izvo zviri kukanganisa vechidiki, anodaro. Umbro anoenderera mberi achiti: Tikatarisa iye zvino patave nhabvu yedu tiri kusarira kumashure zvakanyanya izvo zvakazokonzerwa nezvirango zvatakatemerwa neFIFA neCAF, zvave kuita kuti nyika dzatainge tasiya panyaya yebudiriro panhabvu dzave kutotibata uye dzimwe dzatotidarika. Saka ngatibatane tishande kuti zvirango izvi zvibve nekuti ndezvimwe zvauraya nhabvu yedu. Vana vedu vaomerwa havachazive kuti remangwana ravo richazovei munhabvu. Gift Umbro Muzadzi Mwedzi watiri uno ndeweWorld Cup iyo iri kutambirwa kunyika yeQatar uye Africa iri kumirirwa nenyika shanu kumutambo uyu dzinoti Ghana, Cameroon, Senegal, Tunisia neMorroco. Umbro anoti nyika shanu idzi dziri kutamba nhabvu inonwisa mvura kumutambo uyu uye ari kudzitsigira. Asi anoti shuviro yake rimwe remazuva kuzoona maWarriors achinokwikwidza kumutambo uyu. Ini sechizvarwa chese chemuno chinofarira nhabvu, ndinoda kuonawo nyika yangu ichienda kuWorld Cup, nyika dzese dzinotoda kuenda kumutambo uyu. Ukaona wakwanisa kuenda kunotamba kuWorld Cup unenge watamba nhabvu yepamusoro. Saka ngatirongekei muno tigokwanisawo kuenda kumakwishu aya, anodaro. Mwaka wenhabvu wemuno uchangodarika, Umbro ange achishanda kuchikwata cheDynamos FC ari mumwe wevatevedzeri vaTonderayi Ndiraya. Anoti vatsigiri venhabvu havachanyatsouya kuzotsigira zvikwata zvavo sezvavaiita kare uye zviri kukonzerwawo nekudhura kuri kuita kupinda munhandare. Nhabvu kuti inakidze, inofanirwa kunge ine vatsigiri, asi manje mazuva ano nhandare hadzichanyatsozare sezvaiitika kare. Nhau yandiri kuona hombe ndeyekuti kupinda munhandare kuri kudhuriswa zvakanyanya saka vatsigiri vari kutadza kuwana mari yacho. Saka zviri nani kunzi mari yekupindisa munhandare iendeswe paUS1 chairo zvekuti kana nhandare ikazara nevanhu 50 000, imari yakawanda inoenda kuzvikwata zvemuno pane kunzi bhora ronzi US3 kana US5 mopinda vanhu vashoma munhandare. Nhabvu mazuva ano yave bhizimisi, ende zvakakosha kugona kuziva bhizimisi racho muite mari, anodaro. Umbro anobva kuMalawi asi akazvarirwa muZimbabwe ndokukurira muno. Kana vari muno, ndivanaHungwe asi kuMalawi ndivanaMbewe. Kumusha kwavo muno kwakabva baba vake ndekwaLandas, kwaChihota. Zita rekuti Umbro akaripihwa neshamwari dzake dzaakakura nadzo dzinoti Norman Mapeza, Lloyd Chitembwe naAlois Bunjira panguva iyo vese vaitambira Darryn T. Anoti panguva iyo vaitambira chikwata cheUnder 14 cheDarryn T, akasonerwa juzi naambuya vake avo aigara navo. Juzi iri ndiro raaiuya achitambisa nhabvu saka rimwe zuva akazosonerera zita rekuti Umbro pajuzi iri izvo zvakanakidza shamwari dzake ndokubva vamupa zita remadunhurirwa iri. Tichikura kuDarryn T, ndaiita gadziriro dzangu ndakapfeka juzi randakasonerwa naambuya vangu. Saka chikwata chevakuru chaive nemayunifomu eUmbro aibva kuUK, rimwe zuva ndakauya ndakasonera zita rekuti Umbro pajuzi rangu iri shamwari dzangu dzikanakidzwa nazvo ndokutanga kundishevedza kuti Umbro. Kubva ipapo, zita rakabva ratongogara kusvika nhasi. Umbro iyoyo yaive yakanaka uye iniwo ndaiida chaizvo, anodaro Umbro. 